section_heading: Borba za nacionalnu neovisnost
paragraph_text: Bugarski nacionalni heroj Vasil Levski osobno je organizirao revolucionarni komitet u Gornoj Orjahovici na početku 1869. godine, a kasnije je višekratno posjećivao grad. U vrijeme priprema za Travanjski ustanak Gorna Orjahovica je bila sjedište Prvog revolucionarnog okruga sa Stefanom Stambolovim kao vođom (Apostolom ustanka). Nakon neuspjeha Travanjskog ustanka, Georgi Izmirliev Makedončeto, jedan od lokalnih vođa ustanka, obješen je u središtu grada Gorna Orjahovica. Troje građana Gorne Orjahovice bili su pripadnici ustaničkog odreda Hristo Botev a njih 132 bili su pak pripadnici bugarskog dobrovoljačkog odreda za vrijeme Rusko-turskog rata 1877-1878. Ruska carska armija oslobodila je Gornu Orjahovicu od otomanske vlasti 26. lipnja 1877. godine.